ግንቦት 20 በዓል “ያላሳካናቸውን ግቦች ለማሳካት አብረን ለመስራት ቃል ኪዳን የምንገባበት ነው” -መንግስት
ግንቦት 20 የድል በዓል “ያላሳካናቸውን ግቦች ለማሳካት አብረን ለመስራት ቃል ኪዳን የምንገባበት ነው” ሲል የፌደራል መንግስት ኮሙኒኬሽን ጉዳዮች ጽሕፈት ቤት ሚኒስትር አስታወቀ ፡፡የመንግስት ኮሙዩኒኬሽን ጉዳዮች ጽሕፈት ቤት ሚኒሰትር ዴኤታ አቶ ዛዲግ አብርሃ በዓሉን በማስመልከት በሰጡት ጋዜጣዊ መግለጫ የግንቦት ለ26ኛው ግንቦት ሃያ በዓል "የህዝቦች እኩልነት፣ ፍትሐዊ ተጠቃሚነትን ያረጋገጠ ፌዴራላዊ ስርዓት እየገነባች ያለች ሀገር-ኢትዮጵያ " በሚል መሪ ቃል እንደሚከበር ይከበራል፡፡ግንቦት 20 የድህነት ዘበኛ የነበረውን የደርግ ስርዓት በማስወገድ አሁን ለተመዘገበው ኢኮኖሚያዊ፣ ፖለቲካዊና ማህበራዊ ዕድገት ለማረጋገጥ መሰረት የተጣለበት ቀን ነው ብለዋል ፡፡ግንቦት 20 የድህነት ዘበኛ የነበረውን የደርግ ስርዓት በማስወገድ አሁን ለመዘገበው ሁለንተናዊ ዕድገት ለማረጋገጥ መሠረት የተጣለበት ቀን መሆኑን በመጥቀስ ፡ ፡ዶክተር ቴድሮስ ኣድሓኖም ለዓለም ጤና ድርጅት ዋና ዳይሬክተርነት መመመረጣቸው "ኢትዮጵያ በዓለም ዓቀፍ ደረጃ ያላት ተሰሚነትና ተቀባይነት ውጤት ነው" ሲሉ አስረድተዋል፡፡ይህም ዓለም ዓቀፍ ማህበረሰብ በኢትዮጵያ ላይ አመኔታና ከበሬታ ማሳደሩ ሁነኛ ማሳያ ነው ብለዋል፡፡ግንቦት ሃያ ኢትዮጵያ በማህበራዊ፣ በኢኮኖሚያዊና በፖሊቲካ መስኮች የሕዝቦች ተጠቃሚነትን ያረጋገጠ፣ በዓለም እውቅና የተቸረው እድገት አስመዝግባለች ነው ያሉት ፡፡ቀኑ አገሪቷ የራሷን ሰላምና ደህንነት ከማረጋገጥ አልፋ ለጎረቤት አገሮችና ለቀጣናው ጭምር የሰላም ዘብ እንድትሆን በር የከፈተ መሆኑን አመልክተዋል፡፡በዓሉ የህዝቦች ሰብዓዊና የእኩልነት መብቶች እንዲከበሩ፣ የፍትሃዊነትና የዜጎች በነጻነት የመንቀሳቀስ መብቶችም በመሠረታዊነት ትኩረት እንዲያገኙ የተደረገበት መሆኑን አብራርተዋል ።''አሁን ግብጻውያን ከሞላ ጎደል የግድቡን ግንባታ እየተቀበሉት ሲሆን፤ ግንኙነቱም በተሻለ መንገድ እየሔደ ነው'' ብለዋል፡፡ሚኒስትር ደኤታው በቅርቡ የኢትዮጵያ ከፍተኛ የልኡካን ቡድን በቻይና ስኬታማ የስራ ጉብኝት አድርጎ መመለሱንም ጠቅሰዋል ።ይህ ሁሉ አገሪቱ የምትከተለው ትክክለኛ ፖሊሲ ስኬታማነት ማሳያ መሆኑን ነው ያስገነዘቡት ።በዓሉ ለየት የሚያደርገውም የዘንድሮ ግንቦት ሃያ ሲከበር በእነዚህ ድሎች የታጀበ በመሆኑ ነው ብለዋል  ፡፡በዓሉ በመላ ሀገሪቱና በውጭ አገር በሚኖሩ ኢትዮጵያዊያን በተለያ ዝግጅቶች እንደሚከበሩም አስታውቀዋል ።በበዓሉ  ፌዴራላዊ ስርዓቱ አስመልክቶ ከመንግስት ሰራተኞችና ከተለያዩ የህብረተሰብ ክፍሎች ጋር የፓናል ውይይት እንደሚከበር ጠቁመዋል ።ኢትዮጵያ ከግንቦት ማግስት አንስቶ ያስመዘገበቻው አመርቂ  ድሎች ወደ ኋላ የሚጎትቱትን ተግዳሮቶች ለመፍታት ተወያይቶ መፍትሄ የሚቀመጥበት ቀን መሆኑን አስገንዝበዋል  ።ፌደራላዊ መንግስትም በዓሉን ለማክበር የሚያስፈልገውን አስተዋጽኦ ሁሉ ያደርጋል ነው ያሉት ፡፡ 